IVL ออกหุ้นกู้ 4 ชุด มูลค่ารวม 5 พันลบ.
IVL ออกหุ้นกู้ 4 ชุด มูลค่ารวม 5 พันล้าน เสนอขายรายใหญ่ 17-19 ต.ค.นี้
13 ต.ค. 2559

บริษัทอินโดรามา เวนเจอร์ส จำกัด (มหาชน) หรือ IVL ระบุว่า บริษัทได้ยื่นแบบแสดงรายการข้อมูล (ไฟลิ่ง) ต่อสำนักงานคณะกรรมการกำกับหลักทรัพย์และตลาดหลักทรัพย์ (ก.ล.ต.) เพื่อออกหุ้นกู้มูลค่า 5 พันล้านบาท เสนอขายให้แก่ผู้ลงทุนสถาบัน และ/หรือผู้ลงทุนรายใหญ่ ซึ่งจะเปิดจองซื้อวันที่ 17-19 ต.ค.59 ผ่านธนาคารกสิกรไทยและธนาคารกรุงไทย ซึ่งเป็นผู้จัดการการจัดจำหน่ายหุ้นกู้
สำหรับหุ้นกู้ดังกล่าว แบ่งออกเป็น 4 ชุด ชุดที่ 1 เสนอขาย จำนวน 300 ล้านบาท อายุ 5 ปี ครบกำหนดไถ่ถอนปี พ.ศ 2564 อัตราดอกเบี้ยคงที่ร้อยละ 2.88 ต่อปี ชำระดอกเบี้ยทุก 6 เดือนตลอดอายุหุ้นกู้
ชุดที่ 2 เสนอขาย จำนวน 200 ล้านบาท อายุ 10  ปี ครบกำหนดไถ่ถอนปี พ.ศ. 2569 อัตราดอกเบี้ยคงที่ร้อยละ 3.68 ต่อปี ชำระดอกเบี้ยทุก 6 เดือนตลอดอายุหุ้นกู้
ชุดที่ 3 เสนอขาย จำนวน 2,200 ล้านบาท อายุ 12 ปี ครบกำหนดไถ่ถอนปี พ.ศ. 2571 อัตราดอกเบี้ยคงที่ร้อยละ 4.10 ต่อปี ชำระดอกเบี้ยทุก 6 เดือนตลอดอายุหุ้นกู้
และชุดที่ 4 เสนอขาย จำนวน 2,300 ล้านบาท อายุ 15 ปี ครบกำหนดไถ่ถอนปี พ.ศ. 2574 อัตราดอกเบี้ยคงที่ร้อยละ 4.39 ต่อปี ชำระดอกเบี้ยทุก 6 เดือนตลอดอายุหุ้นกู้
ทั้งนี้ บริษัท ทริสเรทติ้ง จำกัด อันดับความน่าเชื่อถือของหุ้นกู้ดังกล่าวที่ระดับ “A+” แนวโน้มอันดับเครดิต “คงที่” เมื่อวันที่ 29 ก.ย.59 โดยบริษัทจะนำเงินที่ได้จากการเสนอขายหุ้นกู้ครั้งนี้ไปใช้เพื่อชำระคืนหุ้นกู้ที่ถึงกำหนดชำระและเป็นเงินทุนหมุนเวียนในการดำเนินงาน